Gustav Heinrich von Wetter-Rosenthal

Gustav Heinrich von Wetter-Rosenthal (inglisepäraselt: Gustavus Henry Johann Baron de Rosenthal; 12. jaanuar (vkj 1. jaanuar) 1753 Vaimõisa mõis – 8. juuli (vkj 26. juuni) 1829 Velise) oli Ameerika Ühendriikide sõjaväelane ja baltisaksa poliitik. Gustav Heinrich von Wetter-Rosenthal sündis Orgita, Vaimõisa, Päädeva, Palivere, Aaspere ja Jõgisoo mõisa omaniku Johann Adolf von Wetter-Rosenthali ja Ulrike von Funckeni pojana. 1775. aastal Ameerika iseseisvussõja alguses eksiilis elades astus ta John Rose'i nime all Põhja-Ameerika sõjaväkke, kus temast sai brigaadikindral William Irvine'i adjutant (aide-de-camp) majori auastmes. Iseseisvussõjas osalemise eest sai ta Cincinnatuse ordeni rüütliks Pennsylvanias (Pennsylvania State Society of the Cincinnati). Aastail 1803–1806 oli ta Eestimaa rüütelkonna peamees, kellena omab suuri teeneid 1805. aastal Eestimaal jõustunud talurahvaseaduse väljatöötamises ja vastu võtmises. Pärast Rüütelkonna peamehe ametit tõmbus tagasi oma Velise mõisa perekonnaelu nautima. Suri 1829. aastal ning maeti Wetter-Rosenthalide kabelisse Velise mõisa pargis. Gustav Heinrich von Wetter-Rosenthal abiellus Katharine Juliane von Uexkülliga (1764–1808), kes oli Gotthard Wilhelm von Uexkülli (1735–1778) ja Ida-Preisimaalt pärit Johanna Juliana Austini (1741–1816) tütar, rüütelkonna peamehe Berend Johann von Uexkülli (1762–1827) õde. Abielust sündisid: Margarethe Ulrike Juliane von Wetter-Rosenthal (1787–1808), abiellus Bernhard von Mohrenschildtiga Eleonore Juliane Elisabeth von Wetter-Rosenthal (1793–1828), abiellus oma õe lese Bernhard von Mohrenschildtiga "Journal of a Volunteer Expedition to Sandusky, From May 24 to June 13, 1782." Contributed by Baron George Pilar von Pilchau, St. Petersburg, Russia. The Pennsylvania Magazine of History and Biography, Vol.18 ( No. 2 pp. 129–157; No. 3 pp. 293–328), 1894, (New York: Ayer Publishing, 1969, ISBN 0405011776 Google Books) "The Society of the Cincinnati - Inception of General Society". Originaali arhiivikoopia seisuga 4. aprill 2010. Vaadatud 15. detsember 2009. Decennial Register of the Pennsylvania Society of Sons of the Revolution, 1888-1898, USGWArchives.org Wetter-Rosenthalid raamatus: Genealogisches Handbuch der baltischen Ritterschaften, Teil 2: Estland, Bd.:2, Görlitz, 1930, lk.216 Uexküllid raamatus: Genealogisches Handbuch der baltischen Ritterschaften, Teil 2: Estland, Bd.:2, Görlitz, 1930, lk. 487 Consul Willshire Butterfield: "An historical account of the expedition against Sandusky under Col. William Crawford in 1782 : with biographical sketches, personal reminiscences, and descriptions of interesting localities; including, also, details of the disastrous retreat, the barbarities of the savages, and the awful death of Crawford by torture", Cincinnati: Robert Clark & Co 1873, Digitaalselt Mardee de Wetter. "Incognito. An Affair of Honor", Las Cruses, New Mexico: Yucca Tree Press 2006. Jaanus Kiili. "Vaimõisa Ameeriklane - Gustav von Rosenthal", Nädaline: Mõeldes tagasi: 14. veebr. 2009 lk. 9 , 21. märts 2009. lk.8-9 Jaanus Kiili. "Kaardilt kadunud: Märjamaal asus indiaanisõja mälestuseks nime saanud paik", Nädaline: Mõeldes tagasi: 09. november 2013. Digitaalselt Jaanus Kiili. "Velise Rosenthalide kadunud maailm", Raplamaa Sõnumid, nr. 23, 10 juuni 2015 . lk.17-18